ევროპა და ენერგო მომარაგების ალტერნატიული წყაროები
ევროპა აქტიურად მუშაობს რუსეთზე ენერგო დამოკიდებულების შესამცირებლად. ამერიკული შელფური გაზი, შესაძლოა, ამ ამოცანის გადაწყვეტის გასაღები გახდეს.
ვაშინგტონი — ევროკავშირი იმედოვნებს, რომ ჩრდილოეთ ამერიკის შელფის გაზის საბადოები შესაძლოა ის ადგილი იყოს, რაშიც რუსეთის გაზზე დამოკიდებულებიდან გათავისუფლების გასაღები დევს. შეერთებული შტატები დღეს მსოფლიოში ბუნებრივი გაზის უმსხვილესი მომპოვებელია და ევროპას სურს, რომ შეერთებულმა შტატებმა ატლანტის ოკეანის გაღმა გათხევადებული გაზის მიწოდება დაიწყოს. ბრიუსელში გამართულ მოლაპარაკებაზე, რომელიც ევროკავშირსა და შეერთებულ შტატებს შორის თავისუფალი ვაჭრობის სავარაუდო ხელშეკრულებას შეეხებოდა, ამ საკითხს დიდი ყურადღება დაეთმო. ევროკავშირის სავაჭრო საკითხების კომისარმა კარელ გუხტმა თქვა: ანალიტიკოსები ბევრ პრობლემაზე მიანიშნებენ. ტრანსპორტირების ხარჯის გამო, გათხევადებულ გაზი, რუსულ გაზთან შედარებით უფრო ძვირია. გაზის ექსპორტის იდეის ამერიკელი მოწინააღმდეგენი ამბობენ, რომ შელფის იაფი გაზის ექსპორტი არ უნდა მოხდეს, რადგან ის ამერიკულ წარმოებას კონკურენტუნარიანობის უპირატესობას აძლევს. იან ბონდი, ევროპული რეფორმის ცენტრიდან ამბობს, რომ უკრაინაში რუსეთის ქმედება, ევროპისთვის მოულოდნელი იყო და როგორც ჩანს გააძლიერებს გაზის სხვაგან მოძიების ძალისხმევას. გასულ წელს, საბერძნეთმა, აზერბაიჯანის გაზის საბადოებიდან ევროკავშირისკენ მილსადენის გაყვანის ხელშეკრულებას მოაწერა ხელი. ეს მილსადენი რუსული იმპორტის პირდაპირი ალტერნატივა იქნება. მაგრამ ეს ე.წ. „ტრანს-ადრიატიკის მილსადენი“ 2019 წლამდე ვერ ჩადგება მწყობრში. ბონდი ამბობს, რომ სხვადასხვა ვარიანტების არსებობა ევროპას გარკვეულ ბერკეტებს აძლევს. ბევრი ანალიტიკოსი აფრთხილებს, რომ გაზის ევროპელი მყიდველებისთვის, ფასი გადამწყვეტ ფაქტორად რჩება. რუსეთი კი, ჯერ-ჯერობით ყველაზე იაფ ენერგიას სთავაზობს, თუნდაც ევროპა მოსკოვის პოლიტიკას არ იზია